**Ministru kabineta noteikumu projekta**

**"Grozījumi Ministru kabineta 2008. gada 19. maija noteikumos Nr. 338 "Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta apliecības un žetona paraugu un dienesta apliecības un žetona izsniegšanas un nodošanas kārtību"" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Tieslietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likuma 45. pantam amatpersonai tās pilnvaru apliecināšanai izsniedz dienesta apliecību. Dienesta apliecības paraugus, tās izsniegšanas un nodošanas kārtību nosaka Ministru kabinets.  Saskaņā ar Ministru kabineta 2008. gada 19. maija noteikumu Nr. 338 "Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta apliecības un žetona paraugu un dienesta apliecības un žetona izsniegšanas un nodošanas kārtību" (turpmāk – Noteikumi Nr. 338) 5.punktu Ieslodzījuma vietu pārvaldes amatpersonas dienesta apliecības izmēri ir šādi:  platums – 98,50 mm (± 0,10 mm);  augstums – 67,00 mm (± 0,05 mm);  stūru noapaļojuma rādiuss – 3,18 mm (± 0,30 mm);  biezums – 0,76 mm (± 0,08 mm).  Minētā izmēra Ieslodzījuma vietu pārvaldes **amatpersonu** ar speciālajām dienesta pakāpēm dienesta **apliecību izgatavošanai** Ieslodzījuma vietu pārvalde iegādājās printeri no sabiedrības ar ierobežotu atbildību "ADI KARTES" (turpmāk – Sabiedrība), kas ir kompānijas "HID Global Ltd." Fargo grupas produktu oficiālā izplatītāja. Sabiedrība veica arī printera apkopes un remonta pakalpojumus.  Sabiedrība informēja Ieslodzījuma vietu pārvaldi, ka FARGO HDP600 plastikāta karšu apdrukas printeru, kas paredzēti CR100 izmēra karšu apdrukai, ražošana ir pārtraukta, kā arī ir pārtraukta to atbalstošo rezerves daļu un apdrukas materiālu ražošana. CR100 formāta identifikācijas dokumentu pieprasījums pasaulē ir mazs un kompānija "HID Global Ltd." līdzvērtīgu HDP600 aizstājējmodeļu ražošanu neplāno. Noteikumu Nr. 338 5. punktā noteiktais Ieslodzījuma vietu pārvaldes amatpersonas dienesta apliecības izmērs atbilst identifikācijas karšu formātam CR100. Ņemot vērā minēto Ieslodzījuma vietu pārvalde vairs nevarēs nodrošināt Noteikumu Nr. 338 5. punktā minēto nosacījumu izpildi.  Sabiedrība rekomendēja Ieslodzījuma vietu pārvaldei iegādāties jaunu plastikāta karšu apdrukas printeri, kas paredzēts CR80 formāta karšu apdrukai. Ieslodzījuma vietu pārvalde plāno iegādāties jaunu plastikāta karšu apdrukas printeri esošā budžeta ietvaros.  CR80 formāta karšu izmērs atbilst identifikācijas karšu ID-1 starptautiskajam standartam ISO 7810:  garums 85,47-85,72 mm;  platums 53,92-54,03 mm;  stūra noapaļojuma rādiuss 3,18±0,30mm;  biezums 0,76±0,30 mm.  Noteikumu Nr. 338 4. punkts noteic, ka Iekšlietu ministrijas sistēmas iestāžu amatpersonas dienesta apliecības izmēri ir šādi:  4.1. platums – 85,60 mm (± 0,10 mm);  4.2. augstums – 53,98 mm (± 0,05 mm);  4.3. stūru noapaļojuma rādiuss – 3,18 mm (± 0,30 mm);  4.4. biezums – 0,76 mm (± 0,08 mm).  Minētais dienesta apliecības izmērs atbilst identifikācijas karšu formātam CR80.  Ņemot vērā iepriekš minēto, lai nodrošinātu Ieslodzījuma vietu pārvaldes amatpersonām to pilnvaru apliecināšanai nepieciešamo dienesta apliecību izsniegšanu, noteikumu projektā paredzēts svītrot 5. punktu un noteikt, ka Iekšlietu ministrijas sistēmas iestāžu un Ieslodzījuma vietu pārvaldes amatpersonas dienesta apliecības izmēri ir šādi:  platums – 85,60 mm (± 0,10 mm);  augstums – 53,98 mm (± 0,05 mm);  stūru noapaļojuma rādiuss – 3,18 mm (± 0,30 mm);  biezums – 0,76 mm (± 0,08 mm). |
| 3. | Projekta izstrādē iesaistītās institūcijas | (Ieslodzījuma vietu pārvalde) Tieslietu ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ieslodzījuma vietu pārvaldes **amatpersonas** ar speciālajām dienesta pakāpēm. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" (turpmāk – Noteikumi Nr. 970) 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties Noteikumos Nr. 970 noteiktajā kārtībā, publicējot paziņojumu par līdzdalības procesu Ieslodzījuma vietu pārvaldes mājaslapas www.ievp.gov.lv sadaļā "Sabiedriskā līdzdalība", Valsts kancelejas un Tieslietu ministrijas mājaslapā. Noteikumu projekts un tā sākotnējās ietekmes novērtējuma ziņojums (anotācija) ir publicēti Ieslodzījuma vietu pārvaldes mājaslapas www.ievp.gov.lv sadaļā "Sabiedrības līdzdalība" līdz ar paziņojuma par līdzdalības iespējām tiesību akta izstrādes procesā izsludināšanu. |
| 2. | Sabiedrības līdzdalība projekta izstrādē | Lai informētu sabiedrību par noteikumu projektu un dotu iespēju rakstiski izteikt par to viedokli, noteikumu projekts un tā sākotnējās ietekmes novērtējuma ziņojums (anotācija) 2016. gada 10. jūnijā tika ievietots Ieslodzījuma vietu pārvaldes tīmekļa vietnē. |
| 3. | Sabiedrības līdzdalības rezultāti | Sabiedrības komentāri, priekšlikumi vai iebildumi par noteikumu projektu līdz Ieslodzījuma vietu pārvaldes mājaslapas www.ievp.gov.lv sadaļā "Sabiedriskā līdzdalība" publicētajā paziņojumā norādītajam datumam (2016. gada 28. jūnijam) nav saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ieslodzījuma vietu pārvalde, Tieslietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz mainīt iestāžu funkcijas, izveidot jaunas institūcijas, likvidēt vai reorganizēt esošās institūcijas. |
| 3. | Cita informācija | Nav. |

*Anotācijas III, IV un V sadaļa – noteikumu projekts šīs jomas neskar.*

Iesniedzējs:

tieslietu ministrs Dzintars Rasnačs

26.08.2016. 15:23

845

N.Jarmilko

67290159; natalija.jarmilko@ievp.gov.lv